ผมโดนสุนัขเลียที่ขา เป็นแผลประมาณยุงกัดอ่ะครับ อีกวันมาฉีดวัคซีนเข็มแรก(0)​และเข็มที่สองฉีดตามนัด(3)​วันที่ฉีดวัคซีนเข็มสอง มีอาการเพลียๆ วันถัดมา เพลีย แขนขาอ่อนแรง เบื่ออาหาร เวียนหัว มีไข้ต่ำๆ ตามัวมองเห็นไม่เหมือนเดิม ปากคอแห้งต้องดื่มน้ำบ่อย มีอาการแสบๆร้อนผิวหนังบางครั้ง ถ้าอาบน้ำที่เป็นน้ำอุ่นจะรู้สึกร้อนผิวกว่าปกติ เลยกังวลว่าจะมีโอกาสติดเชื้อมั้ยครับ ขอบมากครับคุณ
สวัสดีค่ะ การโดนสุนัขเลียที่ผิวหนังซึ่งมีแผลขนาดยุงกัด โอกาสที่จะติดเชื้อพิษสุนัขบ้านั้นถือว่าน้อยอย่างยิ่ง และหากได้ไปฉีดวัคซีนป้องกันพิษสุนัขบ้าแล้ว โอกาสที่จะเป็นโรคพิษสุนัขบ้าก็ถือว่าไม่มีค่ะสำหรับอาการเพลีย แขนขาอ่อนแรง เบื่ออาหาร เวียนหัว มีไข้ต่ำๆ ตามัว คอแห้ง แสบร้อนผิวหนัง ใจสั่น มือสั่น หนาวสั่น เหนื่อยง่าย ก็ไม่ใช่อาการของโรคพิษสุนัขบ้าแต่อย่างใด อีกทั้งอาการของโรคพิษสุนัขบ้าก็จะไม่ได้ปรากฏเร็วภายในไม่กี่วัน โดยปกติจะมีระยะฟักตัวของโรคนานหลายสัปดาห์ค่ะดังนั้น อาการหลากหลายอย่างที่เกิดขึ้นกับร่างกายอยู่นั้น จึงน่าจะเกิดจากการมีความเครียด หรือวิตกกังวลมากกว่าค่ะ หรืออาจเกิดจากมีระดับฮอร์โมนต่างๆ ในร่างกายผิดปกติก็ได้ แต่หากได้ตรวจจากแพทย์แล้ว ผลปกติ ก็ไม่น่าเกิดจากการมีโรคทางกาย ดังนั้น หากอาการเป็นมาก จนมีผลรบกวนต่อการใช้ชีวิตประจำวันหรือการทำงาน แนะนำให้ไปพบจิตแพทย์ เพื่อรับคำปรึกษาและรับยาที่จะช่วยลดอาการต่างๆ ลงไปค่ะ